Ar bobl Chiricahua (pe Chiricagua, pe Apached Chiricahua, Chiricagui, Chiricahui, Chiricahues, Chilicague, Chilecagez) (distagañ /ˌtʃɪrɨˈkɑːwə/) a zo ur bodad meuriadoù Apach (pe Apache) hag a veve gwechall e mervent New Mexico ha gevred Arizona e SUA, hag en hanternoz Sonora ha Chihuahua e Mechiko, daoust ma nhaller ket resisaat harzoù o douaroù. Int-i e oa ar bobl diwezhañ da zerchel penn ouzh arme gouarnamant SUA. Bremañ ez eus daou skourr degemeret gant gouarnamant SUA, ar Fort Sill Apache Tribe en Oklahoma, hag ar meuriad Chiricahua e New Mexico.